Chauvel indsatte den beredne Anzac division i fremrykningen med den beredne newzealandske riffelbrigade i centrum, som fulgte telegraflinjen. På deres højre side, med 1 km hul kom 3. lette beredne brigade, som var i forbindelse med en lille flyvende kolonne, den mobile kolonne fra City of London Yeomanry, 11. lette beredne regiment og Imperial kamelbrigade, som igen skulle forsøge at komme rundt om den tyske og osmanniske venstre flanke og afskære deres tilbagetog.<ref group="Note">Ifølge den officielle britiske historiker, havde den flyvende kolonne ikke ordre til at deltage i angrebet på Bir el Abd, men om morgenen den 9. august kom den i kamp med en osmannisk styrke ved Hod el Bayud, hvor de dræbte 21 soldater. Kolonnen viste sig for lille til at operere uafhængigt og var aldrig underlagt Chauvel. [Falls 1930 pp. 189, 201]</ref> Fremrykningen af 3. lette beredne og den newzealandske beredne brigade fra Oghratina til Bir el Abd skulle begynde ved daggry den 9. august, med 4. beredne brigade i reserve. Til venstre for newzealænderne var Roystons kolonne, en blandet styrke af de udtyndede 1. og 2. lette beredne brigader, taget til Katia for at få vand, og var derefter redet gennem natten til Hod Hamada 6 km nordvest for Bir el Abd, hvortil de ankom kl. 3 den 9. august. De skulle gøre rast i 1½ time inden de fortsatte til et punkt 3 km nordøst for Bir el Abd, og samarbejde med den beredne newzealandske riffelbrigade om angrebet på bagtroppens stilling kl. 6.30.<ref name="Hill81">Hill 1978 p.81</ref><ref name="Powles35"/><ref name="Falls196">Falls 1930 p. 196</ref>
Da angrebet kun blev støttet af fire batterier hestartilleri og blev sat ind mod en forberedt stilling, som blev holdt af en overlegen styrke, som havde mange maskingeværer og blev støttet af det dobbelte antal kanoner, herunder tunge haubitser var det noget af en risiko. Den angribende styrke havde kun fordel af sin mobilitet.<ref name="Falls196"/>
Historie